armvectores/hy_wikipedia_2023 huggingface dataset:
Էդուարդ Սուքիասյան

Էդուարդ Ռուբենի Սուքիասյան (ռուս.՝ Эдуард Рубенович Сукиасян, հունիսի 22, 1937(1937-06-22), Թբիլիսի, Վրացական ԽՍՀ, ԽՍՀՄ - փետրվարի 27, 2021(2021-02-27), Մոսկվա, Ռուսաստան), հայազգի խորհրդային և ռուսաստանյան գրադարանավար, գրադարանագիտության և մատենագիտության մշակող, ՌԽՖՍՀ մշակույթի վաստակավոր գործիչ (1987),  Բարեկամության շքանշանակիր (ՌԽՖՍՀ)։


== Կենսագրություն ==
Ծնվել է Թբիլիսի քաղաքում։ Ծնողները եղել են արհեստավորների ընտանիքից։ Մայրը՝ Մարգարիտա Տիգրանովնան ավարտել է դասական գիմնազիան, գիտեր հին լեզուներ, պատմություն, արվեստ, գրականություն։ Հայրը՝ Ռուբեն Գրիգորիևիչը եղել է բարձր որակավորում ունեցող դերձակ, ավարտել է բանվորական ֆակուլտետը և ստացել ինժեներական երեք որակավորում։
13-14 տարեկանում Էդուարդը սկսել է օգնել դպրոցների գրադարանավարներին։ 1955 թվականին ընդունվել է Մոսկվայի մշակույթի պետական ինստիտուտ և 1960 թվականին ավարտել այն, որից հետո ուսումը շարունակել է ասպիրանտուրայում, որն էլ ավարտել է 1967 թվականին։ 1966-1968 թվականներին աշխատանքի է անցել Ռուսաստանի պետական գրադարանում։ 1968 թվականին պաշտպանել է թեկնածուական թեզ։ 1968 թվականից ղեկավարել է Կրասնոդարի Մշակույթի պետական ինստիտուտի գրադարանագիտության և մատենագիտության բաժինը։ Վեց տարի Էդուարդը Կրասնոդարում պատրաստել է գրադարանագիտության ոլորտի մասնագետներ։ 1974 թվականին վերադարձել է Մոսկվա և Ռուսաստանի պետական գրադարանում մինչև 1994 թվականը ղեկավարել է համակարգված և առարկայական կատալոգների բաժինը։ 1994 թվականին ընտրվել է նույն գրադարանի փոխտնօրեն։ Երկար տարիներ աշխատել է Ռուսաստանի գրադարանագիտության և մատենագիտության դասակարգման ազգային համակարգում և 1997 թվականին նշանակվել գլխավոր խմբագիր։ 
Զբաղվել է դասախոսությամբ, դասախոսել է Ռուսաստանի պետական գրադարանի բարձրագույն գրադարանային դասընթացների ժամանակ։ 
1998 թվականից զբաղեցրել է Արվեստի, մշակույթի և զբոսաշրջության ոլորտի աշխատողների վերապատրաստման ակադեմիայի գրադարանագիտության և ինֆորմատիկայի ամբիոնի պրոֆեսորի պաշտոնը։
Գիտական աշխատանքների մեծ մասը վերաբերվում են արտասահմանյան երկրներում գրադարանային գործին, գրադարանային կրթությանը, գրադարանային գործի պատմությանը, կատալոգացմանը, դասակարգմանը, ստանդարտացմանը և տերմինաբանությանը։ 600-ից ավելի գիտական հոդվածների և մեթոդական ձեռնարկների հեղինակ է։


== Ծանոթագրություններ ==


== Արտաքին հղումներ ==
Что будет в новых таблицах ББК?
Э.Р. Сукиасян: Мои беседы в рубрике «Поговорим о нашей профессии»
Թեյմուր Էլչին

Թեյմուր Սուլեյման օղլի Ալիև (ադրբ.՝ Teymur Süleyman oğlu Əliyev, մարտի 28, 1924(1924-03-28), Շուշի, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - մարտի 14, 1992(1992-03-14), Բաքու, Ադրբեջան), ադրբեջանցի բանաստեղծ, հրապարակախոս, 1958 թվականից՝ Ադրբեջանի գրողների միության անդամ, Լրագրողների միության անդամ (1958), Ադրբեջանի պետական մրցանակի դափնեկիր (1990), Ադրբեջանական ԽՍՀ մշակույթի փոխնախարար (1975-1988)։


== Կենսագրություն ==
Թեյմուր Էլչինը ծնվել է 1924 թվականի մարտի 28-ին։ 1931 թվականին ընտանիքը տեղափոխվել է Բաքու։ Ավարտել է քաղաքի թիվ 132 միջնակարգ դպրոցը։ Ավարտելուց հետո սովորել է ԱՊՀ բանասիրության ֆակուլտետում (1941-1948)։ Միևնույն ժամանակ նա աշխատել է «Երիտասարդ աշխատող» թերթի խմբագրատանը (1941), Ադրբեջանի ռադիոյի կոմիտեում լրագրող (1941-1942), խոսնակ, խմբագիր (1942-1943)։
Երկրորդ համաշխարհային պատերազմի տարիներին նա կուրսանտ, կրտսեր հրամանատար և կոմերիտական կազմակերպիչ էր Անդրկովկասյան ռազմաճակատում։ Այնուհետև ծառայել է որպես Ադրբեջանի հեռուստատեսության և ռադիոհաղորդումների հանձնաժողովի նախագահ (1957-1964), Ադրբեջանի կոմունիստական կուսակցության կենտկոմում  բաժնի վարիչ (1964-1975), Ադրբեջանի մշակույթի նախարարի տեղակալ (1975-1988)։ Որպես Խորհրդային Միության պաշտոնական պատվիրակության կազմում նա այցելել է Ալբանիա (1957), Բուլղարիա (1962), Հունգարիա (1966), Լեհաստան (1973)։ Նա ղեկավարել է ադրբեջանական կոլեկտիվները Իսպանիայում, Ավստրիայում և Թուրքիայում անցկացվող միջազգային բանահյուսական փառատոններում։
Թեյմուր Էլչինը մահացել է 1992 թվականի մարտի 14-ին։


== Ծանոթագրություններ ==
Յալշանկա (Ուրլյադի վտակ)

Անվան այլ կիրառումների համար տե՛ս՝ Յալշանկա (այլ կիրառումներ)Յալշանկա (ռուս.՝ Ялшанка), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Ուրլյադա գետի ձախ ափին՝ 29 կմ հեռավորության վրա։ Գետի երկարությունը՝ 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Ուրալ, գետի ենթաավազան չունի, գետի գետային ավազանը՝
Ուրալ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 12010000112112200001573
Կոդը ըստ հիդրոլոգիական հետազոտության (ՌԴ) — 112200157
Ավազանի կոդը — 12.01.00.001
Ծավալի համարը ըստ ՌԴ-ի — 12
Թողարկումը ըստ ՌԴ-ի — 2


== Ծանոթագրություններ ==
Տոռեմոնտալբո

Տոռեմոնտալբո  (իսպ.՝ Torremontalbo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 8,07 կմ2 տարածք։ Բնակչությունը կազմում է 15 մարդ (2010 թվականի տվյալներով)։ Գտնվում է պրովինցիայի վարչական կենտրոնից 26 կմ հեռավորության վրա։
Բագնի (այլ կիրառումներ)

Բագնի, կարող է վերաբերել՝

Բագնի - գյուղ Արևմտյան Հայաստանում, Էրզրումի վիլայեթի Էրզրումի գավառում
Բագնի - գյուղ Ուկրաինայի Պոլտավայի մարզի Գլոբինոյի շրջանում
Տյույուցյաե

Տյույուցյաե (էստ․՝ Tüütsmäe), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ախալսոփելի (Մծխեթի շրջան)

Ախալսոփելի (վրաց.՝ ახალსოფელი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Մցխեթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 125 մարդ։


== Ծանոթագրություններ ==
Phoenix

Phoenix [ˈfi:nɪks], ֆրանսիական ռոք խումբ՝ Վերսալից, որը ստեղծագործում է ինդի փոփ և ալտերնատիվ ռոք ժանրերում։ Կազմավորվել է 1997 թվականին՝ Թոմաս Մարսի (վոկալ), Դեք Դ՛Արսիի (բաս կիթառ, ստեղնաշարային գործիքներ, բեք վոկալ) և եղբայրներ կիթառահարներ Քրիստիան Մազալի և Լորան Բրանկովիտցայի կողմից։ 2010 թվականին խումբը հաղթել է Գրեմի մրցանակը՝ «Լավագույն ալտերնատիվ ալբոմ» նոմինացիայում։ Խմբի երգ Lasso-ն օգտագործվում է «Եվրոսպորտ» ալիքի գովազդում, իսկ Armistice և Lisztomania ստեղծագործությունները՝ որպես Pro Evolution Soccer 2012 խաղի սաունդթրեք։ If I Ever Feel Better երգը օգտագործվել է Բիլայն հեռախոսակապի վիդեոգովազդում։


== Կազմ ==

		
		
		
Robin Coudert — Ստեղնաշարային գործիքներ, Հարվածային գործիքներ
Thomas Hedlund — Թմբուկներ


== Ձայնագրություն ==


=== Ստուդիական ալբոմներ ===


=== Համերգային ալբոմներ ===


=== Սինգլներ ===


== Տեսահոլովակներ ==
«Too Young»
«Everything is Everything»
«If I Ever Feel Better»
«Rally»
«Funky Squaredance»
«Run Run Run»
«(You Can’t Blame It On) Anybody»
«Long Distance Call»
«Consolation Prizes»
«Lisztomania»
«1901»
«Trying to Be Cool»
Chloroform"


== Ծանոթագրություններ ==
Նյու (տառ)

Նյու (հունարեն` νυ), հունական այբուբենի տասներեքերորդ տառը։ Թվային արժեքն է` 50։ Այս տառից է առաջացել լատինական այբուբենի Ν տառը։


== Համագրություններ ==


== Տես նաև ==
Հունական այբուբեն
Հիբիսկուս սիրիական

Հիբիսկուս սիրիական (լատ.՝ Hibiscus syriacus ), տուղտազգիներից սերված խոշոր թուփ։


== Նկարագիր ==

5-6 մ բարձրություն ունեցող տերևաթափ թուփ է, որն ունի ճաքած կեղև, երիտասարդ ընձյուղներ, ձվաձև տերևաթիթեղ։ Ունի բավականին խոշոր ծաղիկներ, որոնք տեղավորված են լինում տերևածոցերում։ Ծաղիկները ծիրանավարդագույն են։ Պտուղ-տուփիկը ձվաձև է 2-2,7 սմ բարձրությամբ։
Տերևները ձվաձև են կամ շեղանկյուն - ձվաձև։ Ծաղիկները մեկական են, գտնվում են տերևածոցերում։ Ծաղկի պսակը լայն զանգականման է, վարդածիրանագույն կամ բաց մանուշակագույն, հազվադեպ՝ սպիտակ, կենտրոնում մուգ խալով։ Ծաղկում է հունիսից մինչև սեպտեմբեր, պտուղները հասունանում են սեպտեմբեր - հոկտեմբերին։ Երկարատև ծաղկող, բարձր գեղազարդ թփատեսակ է, որը մեր հանրապետության պայմաններում, սեզոնի երկրորդ մասում զգալիորեն լրացնում է ծաղկող բուսատեսակների պակասը։


== Տարածումը ==

Տարածված Է Չինաստանում, Հնդկաստանում և Փոքր Ասիայում։ Աճում է ծովի մակերևույթից 1200-1400 մ բարձրության վրա։ Բավականին ջերմասեր է, խիստ ցրտահարվում է։ Չոր հողերում և երաշտի դեպքում ոռոգում է պահանջում։ Թել են ստանում բնի կեղևից, իսկ թուղթ՝ բնափայտից։
Բնական պայմաններում տարածված է Չինաստանում և Հնդկաստանում, Փոքր Ասիայում։ Հայաստանում լավ է հարմարված հատկապես ցածրադիր վայրերում՝ մինչև 1200 - 1400 մ բարձրության կանաչ տնկարկներում։ Հողի նկատմամբ պահանջկոտ է, գերադասում է փուխր, ջրաթափանց և օդաթափանց, սննդանյութերով հարուստ հողերը։ Ջերմասեր է և չորադիմացկուն, լուսասեր է։ Սիրիաական բաղրջուկն ունի բազմաթիվ պարտիզային ձևեր և սորտեր, որոնք աճեցվում են համեմատաբար տաք և ցածրադիր վայրերում։ Դրանք միմյանցից տարբերվում են ծաղիկների գունավորմամբ։ Դրանք միմյանցից տարբերվում են ծաղիկների գունավորմամբ, լիաթերթիկությամբ և այլ հատկանիշներով։


== Գրականություն ==
Լ.Հ.Հարությունյան, Քո շրջապատի թփերը, Երևան, 1984։
Յարոսլավ Հաշեկ

Յարոսլավ Հաշեկ (չեխ․՝ Jaroslav Hašek, ապրիլի 30, 1883(1883-04-30)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա[…] - հունվարի 3, 1923(1923-01-03)[…], Լիպնիցե Սազավայի վրա), չեխ գրող-երգիծաբան, դրամատուրգ, լրագրող, Կարմիր բանակի կոմիսար։ Հեղինակ է շուրջ 1500 պատմվածքների, ֆելիետոնների և այլ երկերի։ Համաշխարհային հռչակ է ստացել Հաշեկի «Քաջարի զինվոր Շվեյկի արկածները համաշխարհային պատերազմի ժամանակ» անավարտ վեպը (Osudy dobrého vojáka Švejka za světové války, 1921-22 թթ.), որը թարգմանվել է բազմաթիվ լեզուների, այդ թվում նաև հայերեն (Սուրեն Վահունու կողմից)։
Յարոսլավ Հաշեկի անունն է ստացել (2734) Հաշեկ աստերոիդը։


== Ծանոթագրություններ ==


== Արտաքին հղումներ ==
Յարոսլավ Հաշեկը գրապահարանում
Սև երեքշաբթի (2014)

Սև երեքշաբթի (2014), ռուբլու արժեզրկումը ԱՄՆ դոլարի և եվրոի համեմատ։ Որոշ  փորձագետներ դա կապում են «նախորդ օրերին»  Ռուսաստանում ֆինանսա-տնտեսական և արժույթային ճգնաժամի հետ։
Տվյալ օրերի սկզբին Ռուսաստանի Կենտրոնական բանկը վերաֆինանսավորման տոկոսադրույքը միանգամից բարձրացրեց 6․5 տոկոսային կետով  մինչև տարեկան 17%։  Որոշումը կայացվել է աճող դևալվացիայի և գնաճի ռիսկերի բարձրացման համար։ Առավոտյան 61 ռուբլին փոխանակվում էր 1 դոլարի դիմաց, իսկ արժեզրկումից հետո դեկտեմբերի 15-ին դոլարի փոխարժեքը հասել է 66-ի։ Դրանից  հետո Մոսկովյան բորսայում դոլարի փոխարժեքը կտրուկ աճել է, իսկ մեկ օրվա ընթացքում հասել  80 ռուբլու, իսկ եվրոն հասել է  98 ռուբլու։ Օրվա ավարտին մասամբ ամրապնդվել է  գրեթե մինչև 68 ռուբլի
, իսկ հինգշաբթի ամբողջությամբ վստահ  շարունակել է իր աճը։ Ռուսաստանի Դաշնության Կենտրոնական բանկի առանցքային տոկոսադրույքի բարձրացումը  որոշ քաղաքական գործիչներ հավանության են արժանացրել, իսկ որոշ քաղաքական գործիչների և տնտեսագետների շրջանում արժանացել  է խիստ քննադատման։
Ընդ որում 2014 թվականի չորրորդ եռամսյակում Ռուսական բաժնետոմսերի կապիտալիզացիան ԱՄՆ-ի ամենաթանկ ընկերությունում Մայքրոսոֆթում ընկել է 380 միլիարդ դոլարով։ Սակայն, արդեն հաջորդ օրը  ինդեքսը վերականգնել  է իր  դիրքերը, աճել է 18%-ով և ցույց տվել դրական արդյունք։
Ռուսաստանում այդ օրն առաջին անգամ անվանվել է  «սև երեքշաբթի»  1992 թվականի սեպտեմբերի 22-ի ռուբլու փոխարժեքի անկման պատճառով, երբ դոլարը միանգամից աճել է 35․5 ռուբլուց 205․5 ռուբլի, մինչև 241 ռուբլի։


== Ծանոթագրություններ ==


== Արտաքին հղումներ ==
Курсы валют ЦБ РФ за 16 декабря 2014 года
Курсы валют ЦБ РФ за 17 декабря 2014 года
Курсы валют ЦБ РФ за 18 декабря 2014 года
Черный вторник: доллар — 73 рубля, евро — 90 рублей // Дождь, 17:20 16 декабря 2014
«Черный вторник» после «черного понедельника» // Свободная пресса, 16 декабря 2014 года 12:55
«Черный вторник»: курс евро достиг роковой отметки 100 рублей // Gazeta SPB, 16:00, 16 декабря 2014 года
Россия пережила «черный вторник» // KP.by 16:50, 16 декабря 2014 года
Рубль не послушался ЦБ(չաշխատող հղում) // Euronews, 16:30, 16 декабря 2014 года
Նաբատիայի մարզ

Նաբատիա կամ Էն-Նաբատիա (արաբ․՝ محافظة النبطية‎‎), Լիբանանի 5 Մուհաֆազաներից մեկը։ Մուհաֆազայի վարչական կենտրոնը համարվում է Նաբատիա քաղաքը։ 2007 թվականի տվյալներով վարչական միավորի բնակչությունը կազմում է 345 500 մարդ։ Այդ ցուցանիշով այն Լիբանանի վարչական մարզերի մեջ գտնվում է 5-րդ տեղը։
Նաբատիայի մարզի բնակչության միջին խտությունը կազմում է 326,56 մարդ/կմ²։ Այս ցուցանիշով ևս այն գրավում է 5-րդ տեղը Լիբանանի մարզերի մեջ։ Տարածքով համարվում է Լիբանանի 4-րդ ամենամեծ Մուհաֆազան և այն գրավում է 1 058 կմ² տարածք։
Խայտաբղետ է Նաբատիայի մարզի կրոնական կազմը։ Վարչական միավորի բնակչության ճնշող մեջամասնությունը դավանում է Իսլամի Շիա ուղղությունը։ Շիա Իսլամի հետևորդները կազմում են մարզի բնակչության 80%-ը։ Մահուֆազայի բնակչության 9.7%-ը դավանում է Քրիստոնեություն, իսկ 7.1%-ը՝ Սուննի իսլամ։ Վարչական միավորում լայն տարածքում ունեն նաև աղանդավորական շարժումները, որոնցից ամենատարածվածը Դրուզների աղանդավորական շարժումն է։
Վարչական միավորում զարգացած է նաև զբոսաշրջությունը, իսկ Մահուֆազայի տարբեր շրջաններում կա նաև օդանավակայան։


== Վարչական բաժանում ==
Մահուֆազան ներառում է առանձին 4 շրջաններ.

Բինթ Ջուբեյլի շրջան (արաբ․՝ النبطية‎‎)
Հասբայայի շրջան (արաբ․՝ قضاء مرجعيون‎‎)
Մերջ Այունի շրջան (արաբ․՝ قضاء حاصبيا‎‎‎‎)
Նաբատիայի շրջան (արաբ․՝ قضاء بنت جبيل‎‎‎‎)


== Ծանոթագրություններ ==


== Տես նաև ==
Լիբանան
Լիբանանի վարչական բաժանում
Spiceworld

Spiceworld, բրիտանական Spice Girls փոփ-խմբի երկրորդ ստուդիական ալբոմը, թողարկված 1997 թվականի նոյեմբերի 1-ին Virgin Records-ում։ Ալբոմը ստացել է մեծ առևտրական հաջողություններ՝ ԱՄՆ-ում վաճառվել է ավելի քան 4,4 միլիոն օրինակ և 20 միլիոն ամբողջ աշխարհում։ Ալբոմի կազմում եղել են երեք սինգլներ, որոնք գլխավորել են UK Singles Chart-ը՝ «Spice Up Your Life», «Too Much» և «Viva Forever», իսկ «Stop»-ը հասել է երկրորդ հորիզոնականի։


== Երգացանկ ==
Բոլոր երգերը գրվել են Spice Girls-ի կողմից։ Լրացուցիչ հեղինակները ցուցադրված են ներքևում։


=== Ճապոնական հրատարակության երգացանկը ===
Բոլոր երգերը գրվել են Spice Girls-ի կողմից։ Լրացուցիչ հեղինակները ցուցադրված են ներքևում։
Step To Me 7 միքսի ալտերնատիվ տարբերակը, որը թողարկվել է գովազդային սինգլում։


== Հիթ-շքերթներ ==


== Ծանոթագրություններ ==
Աբուլտա

Աբուլտա, գյուղ Ելիզավետպոլի նահանգի Զանգեզուրի գավառում։
1907 թ.-ին ուներ 154 ադրբեջանցի բնակիչ։ Բնակիչների հիմնական զբաղվածությունը անասնապահությունն ու երկրագործությունն էր։ Գյուղն այլևս գոյություն չունի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Իվրեթի

Իվրեթի (վրաց.՝ ივრეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 32 կմ։


== Ծանոթագրություններ ==
Միլիցա Մանդիչ

Միլիցա Մանդիչ (կյուրեղագիր սերբերեն՝ Милица Мандић, դեկտեմբերի 6, 1991(1991-12-06), Բելգրադ, ՀՍՖՀ), սերբ թեկվոնդոիստուհի, ով նվաճել է օլիմպիական չեմպիոնի տիտղոսը (2012 թվականի ամառային օլիմպիական խաղերում, 67 կիլոգրամ և ավելի քաշային կարգում)։


== Մարզական կարիերա ==
Մանդիչը միջին քաշային կարգում (73 կիլոգրամից ցած) 2011 թվականին թեկվոնդոյի աշխարհի առաջնությունում նվաճել է բրոնզե, Եվրոպայի առաջնությունում՝ արծաթե մեդալ և վարկանիշային բավարար միավորներ հավաքելով՝ իրավունք ստացել մասնակցելու 2012 թվականի լոնդոնյան օլիմպիադային։ Այստեղ էլ մեծ հաջողությամբ է գոտեմարտել, հասել եզրափակիչ և վճռորոշ մրցամարտում ֆրանսուհի Աննա-Կարոլինա Գրաֆին պարտության մատնելով 9–7 հաշվով՝ հռչակվել է օլիմպիական խաղերի չեմպիոն, դարձել անկախացած Սերբիայի առաջին մարզիկը, ում հաջողվել է մարզական այդպիսի բարձունք գրավել։ Դրանից հինգ տարի անց՝ աշխարհի 2017 թվականի առաջնությունում նա նվաճել է նաև մոլորակի ուժեղագույնի տիտղոսը՝ եզրափակիչ գոտեմարտում պարտության մատնելով հարավկորեացի համբավավոր թեկվոնդոիստուհի Օ Հյե-ռիին։


== Փառքի սրահ ==
Մանդիչն ու նրա մարզիչ Դրագան Յովիչը 2013 թվականին Լաս Վեգասում կայացած հանդիսավոր արարողակարգով ներառվել են թեկվոնդոյի փառքի սրահում։ Այդ բարձր պատվին սերբ մարզուհին արժանցել է Սերբիայում ու տարածաշրջանում աննախադեպ հանդիսացած, ակնառու մարզական իր նվաճումների, թեկվոնդո մարզաձևի զարգացման ու տարածման գործում ներդրած զգալի ավանդի համար։ 


== Ծանոթագրություններ ==


== Արտաքին հղումներ ==
Milica won medal at World Championship-article in Serbian language
Milica won medal at European championship-article in Serbian language
London Olympics 2012
Դանգոլսայմ

Դանգոլսայմ (ֆր.՝ Dangolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 635 մարդ, բնակչության խտությունը` 142.06 մարդ/կմ²։ Բնակավայրը զբաղեցնում է 4.47 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 21 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 421 աշխատունակ (15-64 տարեկան)  բնակիչ, որոնցից ակտիվ էին 341-ը, իսկ ոչ ակտիվները` 80։ Ակտիվության ցուցանիշը կազմում է 81,0 %։ 341 աշխատունակ մարդկանցից աշխատել է 323 անձ (174 տղամարդ և 149 կին)։ Գործազուրկ են եղել 18 անձ (6 տղամարդ և 12 կին)։ 80 անաշխատունակներից 35-ը եղել են աշակերտներ կամ ուսանողներ, 28-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Keine Lust

Keine Lust (գերմ.՝ Անհավես), գերմանական Rammstein խմբի տասնյոթերորդ սինգլն է, և չորրորդը «Reise, Reise» ալբոմից։ Թողարկվել է 2005 թ. փետրվարի 28-ին Մոթոռ Մյուզիք լեյբլի կողմից։ Երգի լիրիկական հերոսը մահացած մարդ է, որը մշտապես սառնություն է զգում, նաև ցանկանում է կատարել տարբեր գործողություններ, սակայն դրանք իր համար անհնարին են։
2004 թ. հոկտեմբերից սկսած երգը կատարվում է խմբի յուրաքանչյուր համերգի ժամանակ։ Երգը կատարվել է նաև «Echo Awards 2005» մրցանակաբաշխության ժամանակ։


== Տեսահոլովակ ==
Տեսահոլովակը նկարահանվել է 2005 թ. հունվարին։ Այստեղ պատկերված են իբր ծերացած և գերացած խմբի անդամները, բացի դաշնակահարից, ով հաշմանդամի աթոռին է նստած։ Երաժիշտները սեփական լիմուզիններով գալիս են ներգետնյա ավտոտնակ՝ երգը միասին նվագելու համար։


== Երգացանկ ==
German CD SingleKeine Lust - 3։44
Keine Lust (Remix No.1) By Clawfinger - 4։37
Keine Lust (The Psychosonic Remix) By DJ Drug - 5։02
Keine Lust (Bozz Remix) By |Azad - 3։52
Keine Lust (Jazz Remix) By Clawfinger - 4։11
Keine Lust (Black Strobe Remix) - 7։08
Keine Lust (Curve Remix) By Front 242 - 3։40
Keine Lust (Ich zähl die Fliegen Remix) By Krieger]] - 3։30UK CDS Part 1

Keine Lust - 3։44
Ohne dich (Mina Harker’s Version - Remix by Laibach) - 4։09
Mutter Orchesterlied I (Orchestral Version)UK CDS Part 2(DVD)

Keine Lust - 3։44
Mein Teil 4։23
Mein Teil (Music Video) 4։28
Mein Teil (Making of)


== Արտաքին հղումներ ==
Սինգլը խմբի պաշտոնական կայքում Archived 2012-05-02 at the Wayback Machine.
Տեսահոլովակը YouTube կայքում
Գոմ (գետակ)

Անվան այլ կիրառումների համար տե՛ս՝ Գոմ (այլ կիրառումներ)Գոմ, գետակ Թուրքիայում, Սև ծովի ավազանում, Ճորոխի աջակողմյա վտակը։ Մայր գետին է միանում Սմբատավան գյուղի մոտ։


== Ծանոթագրություններ ==
(7882) 1993 FL6

(7882) 1993 FL6, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 17-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,138834 ա. մ., առավելագույնը մոտենում է 2,0279 ա. մ. հեռավորության վրա և հեռանում 2,2498 ա. մ.։ Արեգակի շուրջ մեկ ամբողջական պտույտ է կատարում 1142,52 երկրային օրվա ընթացքում, իր ուղեծրով շարժվելով միջինում 0,315093 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7882) 1993 FL6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (331101-331200)

Աստերոիդների ցանկ (331001-331100)  • Աստերոիդների ցանկ  • Աստերոիդների ցանկ (331201-331300)
 Աստերոիդների ցանկ (331001-331100)  • Աստերոիդների ցանկ  • Աստերոիդների ցանկ (331201-331300)
Մահտեսյան

Մահտեսյան, հայկական ազգանուն։


== Ազգանունը կրողներ ==
Մանուկ Ակոբջանի Մահտեսյան (1857-1908), ծովանկարիչ։
Ցոլակ Ծաղոյի Մահտեսյան (1928), տնտեսագետ։
Օննիկ Մահտեսյան (1894-՞), գրող, խմբագիր։


== Տես նաև ==
Մահթեսյան
Տեր-Մահտեսյան


== Ծանոթագրություններ ==
Տետրախորդ

Տետրախորդ, (հին հունարեն՝ τετράχορδον, բառացի՝ քառալար, կազմված է τετρά- — չորս և χορδή — լար բառերից, լատ.՝ tetrachordum), կվարտայի դիապազոնով քառաստիճան հնչյունաշար։ Բնական մաժոր և մինոր լադերի հնչյունաշարերում գոյանում են 4 տարբեր կառուցվածքի տետրախորդներ, որոնք անվանում են հին հունական երաժշտության տեսությունից վերցրած անուններով՝ իոնական, դորիական, փռյուգիական և լիդիական։ Հարմոնիկ լադերում գոյանում է նաև մեծացված սեկունդա պարունակող տետրախորդ, որն անվանում են հարմոնիկ տետրախորդ։


== Ընդհանուր բնութագիր ==
Տետրախորդն ընկած էր բոլոր հին հունական հնչունաշարերի հիմքում, ընդհուպ մինչև երկօկտավային ամբողջական համակարգում։ Տետրախորդի ծայրամասային (անշարժ) տոները կոչվում են հեստոտամներ, միջանկյալները (փոփոխվող կախված մելոսայի սեռից)՝ կինումեններ։
Դասական նոտագրությունում տետրախորդների հիմնական տեսակները կարելի է պայմանականորել ներկայացնել այսպես.

Այդ նույն տետրախորդները գրի են առնվում նաև հետևյալ կերպ.


== Կազմությունը ==

Առաջին տետրախորդը կոչվում է ներքևի, երկրորդը՝ վերևի տետրախորդ։ Նրանց միջև ընկած մեծ սեկունդան անվանում են բաժանող տոն։ Բնական մաժոր գամման կազմված է 2 միանման՝ իոնական տետրախորդներից։ Բնական մինոր, ինչպես և հարմոնիկ և մեղեդային մաժոր և մինոր գամմաները կազմված են երկուական տարբեր տետրախորդներից։ Մաժոր և մինոր լադերի հնչյունաշարը բազկացուցիչ մասերի բաժանելիս այն դիտում են նաև որպես ներքևի պենտակորդի (5 հաջորդական աստիճանների շարքի) և վերևի տետրախորդի միակցում։ Ներքևի պենտակորդն էական է նրանով, որ իր մեջ ընդգրկում է լադի հիմնական հնչյունի հետ կվինտային օբերտոնը, որը հիմնական հնչյունի հետ միասին կազմում է լադի հիմքը, և բոլոր 3 կայուն հնչյունները, որոնք հարմոնիկ առումով դրսևորում են այդ լադի մաժոր կամ մինոր տոնիկան։ Վերևի տետրախորդը որոշում է լադի բնական, հարմոնիկ կամ մեղեդային տեսակը։


== Գրականություն ==
Երաժշտության տեսության դասագիրք
Chalmers, John H. Jr. (1993). Divisions of the Tetrachord. Hanover, NH: Frog Peak Music. ISBN 0-945996-04-7 Chapter 6, Page 103
Холопов Ю. Н. Гармония. Теоретический курс. М., 2003.
Музыкально-теоретические системы. Учебник для музыкальных вузов. М., 2006.
Лебедев С. Н. Древнегреческие лады // Большая российская энциклопедия. Т.9.- М., 2007, с.333-334.
Մարտիրանո

Մարտիրանո  (իտալերեն՝  Martirano) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 998 մարդ, բնակչության խտությունը կազմում է 71 մարդ/կմ²։ Զբաղեցնում է 14 կմ² մակերես տարածք։
Փոստային ինդեքսն է՝ 88040։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ատիլիանո

Ատիլիանո (իտալերեն՝ Attigliano), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 1967 մարդ (2011), բնակչության խտությունը՝ 187,16 մարդ/կմ²։ Տարածքը կազմում է 10,51 կմ²։ Փոստային ինդեքս՝ 5012։ Հեռախոսային կոդ՝ 00744։


== Ժողովրդագրություն ==
Բնակչության աճը


== Արտաքին հղումներ ==
http://www.comune.attigliano.tr.it/ Archived 2007-09-04 at the Wayback Machine.


== Ծանոթագրություններ ==
Ֆեդորովկա (գյուղ, Իզյումի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Ֆեդորովկա գյուղում բնակվում էր 248 մարդ։ Բնակավայրը զբաղեցնում է 0,716 կմ² տարածք։ Բնակչության խտությունը կազմում էր 346,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելովիշնյովոե (գյուղ, Բելոպոլիեի շրջան)

Բելովիշնյովոե (ուկրաիներեն՝ Біловишневе), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Բելովիշնյովոե գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նատյուրմորտ

Նատյուրմորտ (ֆր. nature morte- մեռած բնություն ), կերպարվեստի ժանր, հիմնականում հաստոցային գեղանկարում, որտեղ պատկերվում է անշարժ, անշունչ առարկաներ՝ սովորաբար տնային կահկարասի, մրգեր, ծաղիկներ, ձկներ, խփված վայրի թռչուններ, որևէ մասնագիտության պիտույքներ։


== Պատմություն ==
Նատյուրմորտի մոտիվները որպես մանրամասներ գոյություն են ունեցել դեռևս հին արևելյան, անտիկ, միջնադարյան, հին Չինական և Ճապոնական արվեստներում։
Նատյուրմորտը որպես ինքնուրույն ժանր սկզբնավորվել է նոր ժամանակի եվրոպական արվեստի կազմավորման զուգընթաց՝ հաստոցային նկարչության առանձնացումով և ժանրերի ճյուղավորված համակարգի առաջացումով։Արդեն Վերածննդի շրջանի իտալական և նիդեռլանդական վարպետների աշխատանքներում մեծ ուշադրություն է դարձվել նյութական աշխարհի իրերի կոնկրետ- զգայական գեղեցկություններին։


== Նատյուրմորտը տարբեր երկրներում ==
Նատյուրմորտի պատմությունը, որպես հաստոցային գեղանկարչության ժանր և նրա խաբկանք (trompe-l'oeil) տիպը սկզբնավորվել է իտալացի գեղանկարիչ Յակոպո դե Բարաբարիի «Նատյուրմորտ» աշխատանքով(1504 թ.), սակայն նատյուրմորտի ժանրը մեծ տարածում է գտել միա՛յն 16- րդ դարի երկրորդ կեսից և 17- րդ դարի սկզբից նիդեռլանդացի Պիտեր Արտսենի և նրա հետևորդների նկարներում։ Մեծ տեղ է հատկացված ուտեստներով, կահ-կարասիով ծանրաբեռնված խոհանոցների և կրպակների պատկերներին։ Նատյուրմորտը ծաղկում է ապրում իտալիայում, նրա կազմավորմանը մըծապես նպաստել է Կարավաջիոյի նորարական բարեփոխումները, որոնք նկարիչների ուշադրությունը սևեռել են հասարակ «ցածր» մոտիվների վրա։ Իտալական նատյուրմորտը աչքի է ընկնում հորինվածքի բազմազանությամբ, վառ և հագեցած գույներով։
Կառավաջիոյի ազդեցությունը նկատելի է նաև իսպանական նատյուրմորտներում, սակայն դրանք առանձնանում են վսեմ խստությամբ և նշանակալիությամբ։ Հոլանդական նատյուրմորտը առաջացել է 17- րդ դարում միավորելով նախաճաշ, անուշեղեն, ձկներ, ծաղիկներ և մրգեր, խփված որս, այլաբանական՝ ունայնություն ունայնության (vanitas) նատյուրմորտի տիպերը։
Ֆլամանդական նատյուրմորտը պատկերում է շուկաներ, կրպակներ, ծաղիկներ և մրգեր։ Աչքի է ընկնում հորինվածքի հզոր թափով, պտղաբերության . առատության հզոր գովերգ է։
Նատյուրմորտը 17-րդ դարից զարգանում է Ֆրանսիայում և Գերմանիայում։ Ֆրանսիայում էլ կոչվել է նատյուրմորտ - մեռած բնություն, ընդգծված հակադրվելով ակադեմիստների արհամարհական վերաբերմունքին, որոնք ընդունում էին միայն կենդանի բնությունը (պատմական ժանր, դիմանկար)։
		
		
		


== Ծանոթագրություններ ==
Վալկիի շրջան

Վալկիի շրջան (ուկրաիներեն՝ Валківський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Վալկի։


== Աշխարհագրություն ==
Շրջանի տարածքի մակերեսը կազմում է 1010,5 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 32158 մարդ։ Բնակչության խտությունը կազմում էր 31,82 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մենոմեն շրջան (Մինեսոտա)

Մենոմեն շրջան (անգլ.՝ Mahnomen County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,440 կմ² է, բնակչությունը՝ 5,190 մարդ (2000 թ. տվյալներով)։ Շրջկենտրոնն է Մանհոմեն բնակավայրը։ Կազմավորվել է 1906 թ.։
Ղարաքեշիշյան (բժիշկ)

Ղարաքեշիշյան, հայ բժիշկ։


== Կենսագրություն ==
Բժշկական կրթություն է ունեցել և բժիշկ աշխատել։ 1915 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական բժիշկ ծառայել։ Կարսի ռազմաճակատում փախել է օսմանյան բանակից, միացել ռուսական զորքին ու եկել Կարս։ Կարսի ձորի 3-րդ հայկական որբանոցի բժիշկ է աշխատել։
1920 թվականի հոկտեմբերի վերջին օրերին թուրք զինվորները մտել են ձորը և կրակ բացել որբանոցի վրա։ Այդ ընթացքում զոհվել է որբանոցի բժիշկ Գ. Սուրյանը։ Այնուհետև թուրքերը մտել են որբանոց ու կրակ բացել երեխաների ու մեծերի վրա։ Այստեղ քեմալականներն անմարդկային ու սարսափելի շատ բաներ են կատարել, շատ երեխաների ու քաղաքացիների սպանել։ Բժիշկ Ղարաքեշիշյանին ժանդարմները տարել են իրենց հետ… Բժիշկներ Գ. Սուրյանն ու Ղարաքեշիշյանը հրաշալի մարդիկ և փայլուն մասնագետներ են եղել։


== Գրականություն ==
Ալեքսանդրյան Արտաշես, Կարս. 1920-1921, Երևան, 1986։
Ալեքսանդրյան Արտաշես, Մղձավանջ, Երևան, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Արշակ Դուրգարյան

Արշակ Հակոբի Դուրգարյան (հոկտեմբերի 1, 1923(1923-10-01), Գանձա, Վրաստան - սեպտեմբերի 27, 1989(1989-09-27), Երևան, Հայկական ԽՍՀ, ԽՍՀՄ), հայ ֆիզիկոս։ Ֆիզմաթ գիտությունների դոկտոր (1983), պրոֆեսոր (1984)։
Պրոֆեսոր, քիմիկոս Անժելո Դուրգարյանի եղբայրը։


== Կենսագրություն ==
Ուսումնառությունը սկսել է Գանձայում։ 1938-1941 թվականներին սովորել է Թբիլիսիի մանկավարժական ուսումնարանում։ 1941 թվականին զորակոչվել է բանակ, ծառայել հատուկ հետախուզական վաշտում, մասնակցել Երկրորդ համաշխարհային պատերազմին։ 1942 թվականին ռազմաճակատ մեկնելուց առաջ ընդունվել է ԽՄԿԿ շարքերը։ 1943 թվականին զորացրվել է վիրավորվելու պատճառով։ Մեկ տարի աշխատել է Գանձայի դպրոցում որպես մաթեմատիկայի և ֆիզիկայի ուսուցիչ։ 1949 թվականին ավարտել է Երևանի պետական համալսարանը։ 1987-1989 թվականներին եղել է Երևանի պետական համալսարանի պինդ մարմնի ֆիզիկայի ամբիոնի վարիչ։
Աշխատանքները վերաբերում են իրական բյուրեղների ֆիզիկային։ Մշակել է բյուրեղներում ուլտրաձայնի կլանման ուսումնասիրության դասական եղանակ, հայտնաբերել դիսլոկացիաներով պայմանավորված միկրոպլաստիկության առկայությունը Ge և Si հոծ բյուրեղներում, ինչպես նաև լուսաձայնական երևույթն այդ բյուրեղներում։ Բացահայտել է դիսլոկացիաների թռիչքաձև շարժման օրինաչափությունը, հայտնաբերել ուլտրաձայնի դիսլոկացիոն կլանման սպեկտորը։ Ստեղծել է ռադիոակտիվ ճառագայթման նկատմամբ կայուն ձայնական աղմուկների փոխակերպիչ։
Պարգևատրվել է Հայրենական պատերազմի երկրորդ աստիճանի շքանշանով, «Մարտական ծառայությունների համար» մեդալով, ՀԽՍՀ ԳԽ պատվոգրով ր այլ մեդալներով։ Պարգևատրվել է նաև ԽՍՀՄ ԳԱ Աստրոսովետի և ԽՍՀՄ բարձրագույն դպրոցների նախարարության պատվոգրով։


== Ծանոթագրություններ ==
Գևորգ Թաթոսյան

Գևորգ Ալեքսանդրի Թաթոսյան (մարտի 17, 1922(1922-03-17), Սլովանսկ, Իզյումսկի գավառ, Խարկովի նահանգ, Ուկրաինական ԽՍՀ - օգոստոս 2000, Երևան, Հայաստան), հայ գրականագետ, թարգմանիչ, ԽՍՀՄ գրողների միության անդամ (1966), Ուկրաինական ԽՍՀ մշակույթի վաստակավոր գործիչ (1977)։


== Կենսագրություն ==
Միջնակարգ դպրոցն ավարտելուց հետո զորակոչվել է բանակ, մասնակցել Հայրենական մեծ պատերազմին։ 1943 թվականին ծանր վիրավորվել է և 1944 թվականին հաշմանդամության պատճառով զորացրվել։ 1949 թվականին ավարտել է ԵՊՀ բանասիրության ֆակուլտետի ռուսաց լեզվի և գրականության բաժինը, ապա սովորել Մոսկվայի Մ. Վ. Լոմոնոսովի անվան համալսարանի խորհրդային գրականության ամբիոնին առընթեր ասպիրանտուրան։ 1953-1957 թվականներին եղել է Երևանի «Կոմունիստ» ռուսերեն թերթի պատասխանատու քարտուղարի տեղակալը։ 1957 թվականից դասախոսել է ԵՊՀ-ում։ 1962-1968 թվականներին եղել է օտարերկրյան քաղաքացիների նախապատրաստական ֆակուլտետի ռուսաց լեզվի ամբիոնի վարիչ, իսկ 1967 թվականից մինչև կյանքի վերջը՝ ռուս գրականության ամբիոնի դոցենտ։
Մանկավարժական գործունեությանը զուգահեռ Գևորգ Թաթոսյանը զբաղվել է գիտական աշխատանքով. հեղինակ է բազմաթիվ գիտական, գրական-քննադատական հոդվածների։ Նրա գիտական հետաքրքրությունների մեջ առանձնահատուկ տեղ է գրավել Վալերի Բրյուսովի թարգմանական գործունեությունը։ Նա մեծ եռանդ է ներդրել ինչպես հայ բանաստեղծների (Ավետիք Իսահակյան, Եղիշե Չարենց, Սայաթ-Նովա) ստեղծագործությունների ռուսերեն ժողովածուները, այնպես էլ հայ գրականագետների (Տիգրան Հախումյան, Ա. Սիմոնովա) գրական-քննադադատական երկերի ժողովածուները կազմելու և խմբագրելու գործում։
Նրա թարգմանությամբ ռուսերեն առանձին գրքերով լույս են տեսել Հրանտ Թամրազյանի «Շիրվանզադեի դրամատուրգիան» (1956), Վաչե Նալբանդյանի «Թբիլիսին հայ մատենագրության մեջ. սկզբից մինչև XVIII դարի վերջը» (1959), «Եղիշե» (1962), Մկրտիչ Մկրյանի «Մովսես Խորենացի» (1969), Հրաչյա Քոչարի «Մեծ տարեգրության էջերից» (1970), Գուրգեն Սևակի «Մեսրոպ Մաշտոց» (1962) գործերը։
Գևորգ Թաթոսյանը լուրջ վաստակ ունի հայ-ուկրաինական մշակութային կապերի զարգացման գործում։ Այդ տեսակետից բացառիկ արժեք ունեն «Սովետահայ պոեզիա» (ուկրաիներեն, Կիև, 1980), «Հայ դասական պոեզիա» (ուկրաիներեն, Կիև, 1988) ժողովածուները, որոնք կազմել, խմբագրել և ծանոթագրել է Վիկտոր Կոչևսկու հետ։
Պարգևատրվել է Կարմիր աստղի, Հայրենական պատերազմի I աստիճանի շքանշաններով և Ուկրաինական ԽՍՀ Գերագույն խորհրդի նախագահության պատվոգրով։


== Ծանոթագրություններ ==
Հայաստանի Առաջին խումբ 2017-18 (ֆուտբոլ)

Հայաստանի Առաջին խումբ 2017-18, Հայաստանի ֆուտբոլի Առաջին խմբի 26-րդ առաջնությունը, որը մեկնարկել է 2017 թվականի օգոստոսի 7֊ին և կավարտվի 2018 թվականի մայիսի 28֊ին։ «Բանանց 2»֊ը գործող չեմպիոնն է։


== Թիմեր ==
Մրցաշրջանին մասնակցում է 10 թիմ, սակայն միայն 4֊ը իրավունք ունեն պայքարելու Բարձրագույն խմբի 2018-19 մրցաշրջանի ուղեգրի համար։

1Լոռին հանդես կգա Վանաձորի ֆուտբոլի ակադեմիայն մինչև Լոռի մարզադաշտի վերակառուցումը։
2Արարատ-2-ը հանդես կգա Քասախի «Մարզիկ» մարզադաշտում, չնայած Ձորագյուղում ունի սեփական մարզաբազան։


== Մրցաշարային աղյուսակ ==


=== Թիմերի մասին ===


== Ծանոթագրություններ ==


== Արտաքին հղումներ ==
http://www.ffa.am/en Հայաստանի Առաջին խումբ 2017-18 (ֆուտբոլ). պաշտոնական կայք
Հարավռուսական նկարիչների ընկերակցություն

Հարավռուսական նկարիչների ընկերակցություն (ՀՌՆԿ), Ռուսական կայսրության հարավի գեղարվեստի սիրահարների միություն (այստեղից էլ անվանումը)։ ՀՌՆԿ-ն ուներ Օդեսայի նկարիչների անկախ ստեղծագործական միավորման կարգավիճակ։


== Պատմություն ==
Ստեղծվել է Օդեսայում 1890 թվականին մի խումբ նկարիչների կողմից, որոնց թվում էին Ալեքսանդր Պոպովը, Կիրիակ Կոստանդին և ուրիշներ։ Հարավռուսական նկարիչների ընկերակցությունը դարձել էր Ռուսաստանի այդ ժամանակվա մշակութային և գեղարվեստական կյանքի նկարիչների գեղարվեստական կենտրոնը։
Մինչև 1919 թվականը ընկերակցությունը յուրաքանչյուր աշնանը անցկացնում էր ցուցահանդեսներ, որտեղ ցուցադրվում էին ընկերակցության շատ նկարիչների՝ Կ. Կոստանդիի, Ե. Բուկովեցկու, Ն. Օկոլովիչի, Պ. Նիլուսի, Նիկոլայ Կուզնեցովի, Ա. Պոպովի, Պ. Գանսկու, Գ. Գոլովկովի, Տ. Դվորնիկովի, Բ. Էդուարդսի, Ա. Կոբցևի աշխատանքները։ Այդ ցուցահանդեսներում ցուցադրվել են նաև այլ ականավոր նկարիչների գործերը` Հովհաննես Այվազովսկու, Իսահակ Լևիտանի, Իլյա Ռեպինի, Վալենտին Սերովի։
Ընկերակցությունը գոյատևել է մինչև 1922 թվականը, որից հետո դրա հիման վրա հիմնադրվել է Կիրիակ Կոստանդիի անվան գեղարվեստական խումբը։ Կոստանդին ղեկավարել էր ընկերակցությունը 1902-1921 թվականներին։
Հարավռուսական նկարիչների ընկերակցության ավանդույթները շարունակվում են Օդեսայի արվեստագետների ստեղծագործություններում։


== Ծանոթագրություններ ==


== Արտաքին հղումներ ==
Հարավռուսական նկարիչների ընկերակցության կանոնադրությունը - Օդեսա, 1894.
Հարավռուսական նկարիչների ընկերակցություն
...Շատ լավ ու տարբեր բաներ
Հարավռուսական նկարիչների ընկերակցության 100-ամյակը
Պավել Դոլգով

Պավել Վլադիմիրովիչ Դոլգով (ռուսերեն՝ Па́вел Влади́мирович Долго́в, օգոստոսի 16, 1996(1996-08-16), Մամոնովո, Կալինինգրադի մարզ, Ռուսաստան), ռուս ֆուտբոլիստ, Անժի ակումբի հարձակվողն է։


== Ակումբային կարիերա ==
Դոլգովը Զենիթ ակումբի ակադեմիայի սանն է։ 2013 թ. օգոսոտոսից սկսել է հանդես գալ Ռուսաստանի երկրորդ դիվիզիոնում հանդես եկող Զենիթ֊2 ակումբի կազմում։
2015 թ. Անդրե Վիլլաշ-Բոաշը հնարավորություն է տալիս Դոլգովին խաղալու Զենիթի հիմնական կազմում։ Օգոստոսի 1-ին իր մեկնարկային հանդիպումն է անցկացնում առաջնության 3-րդ տուրում, երբ թիմը մրցում էր Տերեկի հետ։ Այս խաղում Դոլգովը մտնում է խաղադաշտ խաղի 81֊րդ րոպեին փոխարինելով Արտյոմ Ձյուբային։ 2015 թ. հոկտեմբերի 10-ին իր առաջին հանդիպումն է անցկացնում Չեմպիոնների լիգայում, երբ թիմը մրցում էր Գենտի հետ։ Այս խաղում Դոլգովը մտնում է խաղադաշտ խաղի 62-րդ րոպեին փոխարինելով Ալեքսանդր Ռյազանցևին։
2017 թ. փետրվարին ֆուտբոլիստը 2.5 տարվա պայմանագիր է կնքում Անժիի հետ։ 2018 թ. մարտի 23-ին վարձավճարով տեղափոխվում է բելառուսական Տորպեդո֊ԲելԱԶ։


== Նվաճումներ ==
ԶենիթՌուսաստանի սուպերգավաթակիր ֊ 2015
Ռուսաստանի գավաթակիր ֊ 2015/16


== Մրցելույթների վիճակագրություն ==


=== Ակումբային վիճակագրություն ===
2018 թ. հուլիսի 25-ի տվյալներով


== Ծանոթագրություններ ==


== Հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը Sportbox.ru կայքում
Դոլգովը Archived 2018-10-05 at the Wayback Machine. Անժիի կայքում
Լուիգու

Լուիգու (էստ․՝ Luigu), գյուղ Էստոնիայի Լյաենեմաա նահանգի Տաեբլա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3009) Քովենթրի

(3009) Քովենթրի (անգլ.՝ Coventry), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,196598 ա. մ., առավելագույնը մոտենում է 1,7481 ա. մ. հեռավորության վրա և հեռանում 2,6451 ա. մ.։ Արեգակի շուրջ մեկ ամբողջական պտույտ է կատարում 1189,12 երկրային օրվա ընթացքում, իր ուղեծրով շարժվելով միջինում 0,302746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3009) Քովենթրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիվալտա Բորմիդա

Ռիվալտա Բորմիդա  (իտալերեն՝ Rivalta Bormida, պիեմ.՝ Arvàuta, կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1452 մարդ (2008)։ Բնակչության խտությունը՝ 145 մարդ/կմ²։ Տարածքը կազմում է 10 կմ²։ Փոստային ինդեքս՝ 15010։ Հեռախոսային կոդ՝ 0144։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ստարայա Ստանիցա (Սեմիկարակորսկի շրջան)

Անվան այլ կիրառումների համար տե՛ս՝ Ստարայա Ստանիցա (այլ կիրառումներ)Ստարայա Ստանիցա (ռուս.՝ Старая Станица), գյուղ Ռուսաստանի Ռոստովի մարզի Սեմիկարակորսկի շրջանում։ Մտնում է Կոչետովսկի գյուղական համայնքի կազմի մեջ։
Անդրեա Լուիզ Ռայսբորո

Անդրեա Լուիզ Ռայսբորո (անգլ.՝ Andrea Louise Riseborough, նոյեմբերի 20, 1981(1981-11-20), Ուոլսենդ, Թայն ընդ Ուեր, Անգլիա, Միացյալ Թագավորություն), բրիտանացի դերասանուհի։


== Կենսագրություն ==
Անդրեա Լուիզ Ռայսբորոն ծնվել է 1981 թվականի նոյեմբերի 20-ին Նյուքասլ ափոն Թայնում։
Ռայսբորոն մեծացել է Ուիտլի Բեյում։ Արդեն մանկուց նա հայտնվել է Նյուքասլ ափոն Թայնի ազգային թատրոնի բեմում։ 2005 թ. ավարտել է Դրամատիկական արվեստի թագավորական ակադեմիան։
Կինոկարիերան սկսել է 2005 թ., դեբյուտել է «Բժիշկ Մարտին» սերիալում (2005 թ.), իսկ հետո՝  «Վեներա» (2006 թ.) ֆիլմում։
2009 թվականին Անդրեա Ռայսբորոն առաջադրվել է «BAFTA TV Award» մրցանակի,  «Մարգարետ Տետչեր» (ТВ, 2008 թ.) ֆիլմում մարմնավորած դերի համար։
Նկարահանվել է նաև  «Աճպարարներ» (2007 թ.), «Անհոգը» (2008 թ.), «Մի թող ինձ» (2010 թ.), «Արվել է Դագենհեմում» (2010 թ.), «Բրիտանական սառնաշաքար» (2010 թ.), «Մենք հավատում ենք սիրուն» (2011 թ.), «Դիմադրություն» (2011 թ.) և այլ սերիալներում։ Դերասանուհին նկարահանվում է  հեռուստատեսային մի շարք սերիալներում։ «Օբլիվիոն» (2013 թ.) ֆիլմում նրա խաղընկերը Թոմ Քրուզն էր։Դերասանուհու արվեստում կարևոր նշաձող էր «Կոկորդիլոս» էպիզոդի գլխավոր դերը, այն «Սև հայելի» սերիալի չորրորդ եթերաշրջանի երրորդ դրվագն էր, որը տարբեր գնահատականների է արժանացել, բայց քննադատները գնահատել են իսլանդական բնապատկերների նկարահանումները, ինչպես նաև Ռայսոբոյի և Սավարի դերասանական աշխատանքը։


== Ծանոթագրություններ ==
Էոցեն

Էոցեն,  (հուն. ἠώς – արշալույս և καινός – նոր), պալեոգենի ժամանակաշրջանի միջին բաժինը։ Առաջին անգամ անջատել է Չ. Լայելը՝ 1833-ին։ Անվանումը կապված է կենդանական աշխարհի նոր խմբի՝ կաթնասունների երևան գալու հետ։ Բաժանվում է 3 մասի՝ ստորին, միջին և վերին, ստորաբաժանումը հարկերի կրում է տեղական բնույթ։ Էոցենը ժամանակակից շերտագրական ինքնուրույնություն է ստացել, երբ նրանից անջատվել են օլիգոցենի (1855, Բեյրիխ) և պալեոցենի (1874, Լիմպեր) բաժինները։ Էոցենի հասակի ապարները հայտնի են Ռուսաստանի հարավային մասում, Արևմտյան Սիբիրում, Սախալինում, Կամչատկայում, Անադիր գետի ավազանում և այլուր։
Հայաստանում տարածված է Լոռի–Փամբակում, Սևանա լճի ավազանում, Մերձերևանյան շրջանում, Վայոց ձորում, Զանգեզուրում և այլուր։ Էոցենի նստվածքների հետ կապված են նավթի և գազի (Ֆերգանա, Հյուսիսային Կովկաս, Կարպատներ), գորշածխի (Ուկրաինա, Անադիր), հրակայուն կավերի և շինանյութերի (Ղրիմ, Հայաստան) մի շարք հանքավայրեր։
Բորգարո Տորինեզե

Բորգարո Տորինեզե (իտալերեն՝ Borgaro Torinese) կոմունա Իտալիայում։ Գտնվում է Պիեմոնտ մարզի Թուրինի գավառում։ Բնակչության թվաքանակը, ըստ 2008 թվականի տվյալների, եղել է 13 455։ Զբաղեցնում է 14 կմ² տարածք։ Խտությունը կազմում է 323 մարդ/կմ²։ Փոստային ինդեքս՝ 10071 ։ Հեռախոսային կոդը՝ 011։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		


== Տվյալներ ==
Հեռախոսային կոդ - 011 4211111
էլեկտրոնային փոստ -ufficio.protocollo@comune.borgaro-torinese.to.it
Պաշտոնական կայք -http://www.comune.borgaro-torinese.to.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուրբ Հռիփսիմե եկեղեցի (Վերիշեն)

Անվան այլ կիրառումների համար տե՛ս՝ Սուրբ Հռիփսիմե եկեղեցի (այլ կիրառումներ)Սուրբ Հռիփսիմե եկեղեցի, Հայ Առաքելական եկեղեցուն պատկանող եկեղեցի Հայաստանի Հանրապետության Սյունիքի մարզի Վերիշեն գյուղում, գյուղապետարանի մոտ։


== Պատմություն ==
Եկեղեցին գտնվում է Մեծ Հայքի Սյունիք աշխարհի Հաբանդ գավառում։ Կառուցվել է 4-5-րդ դարերում։


== Ճարտարապետություն ==
Սուրբ Հռիփսիմե եկեղեցին Հայաստանի միանավ ամենախոշոր եկեղեցին է։ Եկեղեցու երկարությունը 27,3 մ է, սրահի երկարությունը ներսից 23,65 մ է, լայնությունը՝ որմնախորշերից 5,65 մ, իսկ հենապատերից՝ 3,45 մ։ Ամբողջությամբ պահպանվել է եկեղեցին։ Խիստ ձգված համաչափություններով դահլիճի երկայնական պատերին հնգական կամարակապ որմնախորշեր են։ Արևելքում այն ավարտվում է ներսից և դրսից կիսաշրջանաձև խորանով։ Եկեղեցին ունի երկու մուտք՝ հարավային և արևմտյան։ Եկեղեցու հարավ-արևմտյան ճակատային պատի վրա պահպանվել է մի փոքր վնասված արևի ժամացույցը։
Վերիշենի կամ (Ձագաձորի) Սուրբ Հռիփսիմե եկեղեցին համարվում է վաղ միջնադարյան հայկական ճարտարապետության կառույցներից մեկը, որը համարվում է Սյունիքի դպրոցի ուշագրավ հուշարձաններից է։
Այն կառուցված է կոպտատաշ բազալտով։ Պատերի շարվածքում օգտագործվել են նաև նախկին կառույցի՝ 4-5-րդ դարերի բեկորներ։
Ըստ արձանագրության պարզ է դառնում, որ եկեղեցին վերանորոգվել է 17-րդ դարում, հետևյալ արձանագրությունը կարելի է տեսնել եկեղեցու դռան ճակատակալ քարի վրա։
Եկեղեցու ամենամեծ թաղածածկ սրահի երկարությունը՝ 27,3 մետր է։ Աղոթասրահը արևելքից արևմուտք ձգված ուղղանկյուն սրահ է, որը արևելյան կողմում ավարտվում է դրսից և ներսից կիսաշրջանաձև խորանով։
Այս եկեղեցին բացառիկ է նրանով, որ պատկանում է այն սակավաթիվ հուշարձանների թվին, որոնց խորանը ոչ թե բազմանիստ է, այլ՝ կիսաշրջանաձև։
Իսկ ներքին տարածքը ունի հինգ զույգ որմնամույթեր, որոնք բաժանված են վեց մասի։ Եկեղեցին ունի երկու մուտք, մեկը՝ արևմտյան կողմից, իսկ մյուսը հարավային կողմից։
Եկեղեցու բակում պահպանվել է 15-17-րդ դարերի արժեքավոր արձանագիր խաչքարեր և տապանաքարեր։ Այստեղ կա նաև հազվադեպ հանդիպող մի կոթող։


== Ծանոթագրություններ ==
Յուրի Հարությունյան (բժիշկ)

Յուրի Անուշավանի Հարությունյան (ապրիլի 10, 1957(1957-04-10), Սուլդա, Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԽՍՀՄ), հայ բժիշկ, պրոֆեսոր։ Որովայնադիտման եղանակով ՀՀ-ում առաջինն է կատարել հաստ աղիքի և մակերիկամի ուռուցքների, երիկամի բշտուռուցքի, ինչպես նաև լյարդի և թոքի էխինոկոկի հեռացման վիրահատություններ։ Ղեկավարել է 4 թեկնածուական ատենախոսություն՝ որովայնադիտական վիրաբուժության թեմայով։ Հեղինակել է 68 գիտական հոդվածներ, աշխատություններ, 1 դասագիրք  «Լեղապարկի հեռացումը որովայնադիտումով»։ Աշխատանքները վերաբերում են լեղապարկի սուր բորբոքումների և բարդացած ձևերի ընդերադիտական վիրաբուժությանը։


== Կենսագրություն ==
Յուրի Հարությունյանը ծնվել է 1957 թվականի ապրիլի 10-ին Վրաստանի Ախալքալաքի շրջանի Սուլդա գյուղում։


=== Կրթություն ===
1981 թվականին Յուրի Հարությունյանն ավարտել է Երևանի բժշկական ինստիտուտը։


=== Աշխատանքային գործունեություն ===
1986-1993 թվականներին Յուրի Հարությունյանն աշխատել է Չարենցավանի քաղաքային հիվանդանոցում։ 1987-1993 թվականներին եղել է Չարենցավանի հիվանդանոցի վիրաբուժական բաժանմունքի վարիչ։ 1993 թվականից՝ «Էրեբունի» բժշկական կենտրոնի ընդհանուր և ընդերադիտական վիրաբուժության բաժնի վարիչ, 1996 թվականից՝ փոխտնօրեն։ 2002-2011 թվականներից ՀՀ Առողջապահության ազգային ինստիտուտի «Էնդոկրին վիրաբուժություն» ամբիոնի պրոֆեսոր։ 2011 թվականից Երևանի պետական բժշկական համալսարանի թիվ 3 վիրաբուժության ամբիոնի պրոֆեսոր է։


=== Ձեռքբերումներ ===
2001 թվական՝ բժշկական գիտությունների դոկտոր։
2001 թվական՝ պրոֆեսոր։
1994 թվականից՝ Ռուսաստանյան ընդերադիտկան վիրաբուժության ընկերակցության անդամ։
1996 թվականից՝ Ամերիկյան ընդերադիտական վիրաբուժության ընկերության անդամ։
1998 թվականից՝ Եվրոպական ընդերադիտական վիրաբուժության ընկերակցության անդամ։
2000 թվականից՝ Հայկական ընդերադիտական վիրաբուժության ընկերակցության անդամ։«Էրեբունի» բժշկական կենտրոնի և առողջապահության նախարարի կողմից բազմիցս պարգևատրվել է պատվոգրերով և շնորհակալագրերով։
2012 թվականին ՀՀ նախագահի կողմից պարգևատրվել է՝ Մ. Հերացու անվան շքանշանով։
2012 թվականի հունիսի 26–ին ճանաչվել է ՀՀ տարվա լավագույն վիրաբույժ, շնորհվել է «Տարվա բժիշկ» մրցանակ։


=== Կատարած վիրահատություններ ===
Լապարոսկոպիկ խոլեցիստէկտոմիա
Լապարոսկոպիկ ապենդէկտոմիա
Լապորոսկոպիկ հեռնէկտոմիա
Լապորոսկոպիկ էխինոկոկէկտոմիա
Լապարոսկոպիկ ադրենալէկտոմիա
Լապարոսկոպիկ հեմիկոլէկտոմիա
Լապարոսկոպիկ ֆունդապլիկացիա` ըստ Նիսսենի
Ախտորոշիչ լապարոսկոպիա՝ որովայնի վնասվածքներ


=== Վերապատրաստումներ ===
Յուրի Հարությունյանն անցել է մի շարք վերապատրաստումներ։ 1990-1994 թվականներին վերապատրաստվել է Ավստրիայում, 1994 թվականին՝ Շվեցարիայում, 1996-1999 թվականներին՝ ԱՄՆ-ում, 1997 թվականին՝ Ֆրանսիայում։


=== Մատենագիտություն ===
Հարությունյան Յ. Ա., Լեղապարկի հեռացումը որովայնադիտումով, ձեռնարկ, 1997։


== Ծանոթագրություններ ==


== Արտաքին հղումներ ==
https://www.doctors.am/
https://erebunimed.com/arm/specialist.board
Էնրիկո Մասիաս

Էնրիկո Մասիաս (ֆր.՝ Enrico Macias, իսկական անունը՝ Gaston Ghrenassia, դեկտեմբերի 11, 1938(1938-12-11)[…], Կոնստանտինա, Constantine Province, Ֆրանսիական Ալժիր), ֆրանսիացի երգիչ, ծագումով հրեա։ Ֆրանսերեն (բայց նաև տարբեր այլ լեզուներով, ներառյալ հայերեն) երգերի ճանաչված կատարող։


=== Ալբոմներ ===
1983: Deux ailes et trois plumes
1984: Générosité
1987: Enrico
1989: Le vent du sud
1991: Enrico
1992: Mon chanteur préferé
1993: Suzy
1994: La France de mon enfance
1995: Et Johnny Chante L'amour
1999: Aie Aie Aie Je T'Aime
1999: Hommage à Cheikh Raymond
2003: Oranges amères
2005: Chanter
2006: La Vie populaire
2011: Voyage d'une mélodieԶանազան1989: Olympia 89
1990: Disque d'Or
1992: Le plus grand bonheur du monde
1996: La Fête à l'Olympia
2003: Les Indispensables de Enrico Macias
2003: Concerts Musicorama
2006: Olympia 2003
2006: Les Concerts Exclusifs Europe
2008: Platinum Collection


=== Երգեր ===
(Macias singles in alphabetical order)


== Ծանոթագրություններ ==


== Արտաքին հղումներ ==
Պաշտոնական կայք Archived 2022-03-07 at the Wayback Machine. (ֆր.)
Մ.թ.ա. 186


== Դեպքեր ==


== Ծնունդներ ==


== Մահեր ==
Գար (Ծովափնյա Ալպեր)

Գար (ֆր.՝ Gars), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Գրաս 1 կանտոնում։ Մինչև 2015 թվականի մարտը կոմունան վարչականորեն ընդգրկված էր Սենտ Օբան լուծարված կանտոնի կազմում (Գրաս շրջան)։
Կոմունայի տարածքը կազմում է 15.57 կմ², 2006 թվականին բնակչությունը կազմել է 58 մարդ աճի միտումով, 2012 թվականին՝ 67 մարդ, բնակչության խտությունը՝ 4.3 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 63 մարդ, 2012 թվականին՝ 67 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 34 բնակիչներից 21-ը եղել են տնտեսապես ակտիվ, 13-ը՝ ոչ ակտիվ (ակտիվության գործակիցը կազմել է 61.8 %, 1999 թվականին եղել է 58.8 %: Աշխատունակ տարիքի 21 ակտիվ բնակիչներից աշխատում էին 15-ը (11 տղամարդ և 4 կին), 6 հաշվառված էին որպես գործազուրկ (2 տղամարդ և 4 կին)։ Աշխատունակ տարիքի 13 ոչ ակտիվ, 9-ը՝ թոշակառուներ, իսկ 4-ը՝ ոչ ակտիվ են եղել այլ պատճառներով։


== Ծանոթագրություններ ==


== Արտաքին հղումներ ==
Գար կոմունայի քաղաքապետարանի պաշտոնական կայք (ֆր.)
Միխայլովկա (գյուղ, Սմոլենսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)